Taikuutta vai ihan oikeaa lomaa? Testissä TUI Magic Life -konseptihotelli Kreikassa - Matkahaaveista totta - Myös lasten kanssa!\nKaupallinen yhteistyö TUI\nLämmin yöilma ottaa meidät vastaan Rodoksen kentällä kesäkuisena perjantai-iltana. Olemme lentäneet poikien kanssa jo perinteiseksi muodostuneelle kesälomanaloitusreissulle Kreikkaan lataamaan akkuja, liikkumaan ja tankkaamaan lämpövarastoja. Bussimatka lentokentältä TUI Magic Life Plimmiriin kestää lähes 2 tuntia ja pääsemme huoneeseen vasta kahden maissa. Saatuani kaikki kamppeet paikoilleen ja pojat nukkumaan, olen kaikkeni antanut.\nTäydelliseen aamuun kuuluu aamujooga, uinti ja itse puristettu appelsiinimehu\nAamulla nousen poikien vielä nukkuessa ja lähden etsimään rannalta aamujoogaan sopivaa paikkaa. Jo 8 aikaan on niin kuuma, että ainoa vaihtoehto on puun varjossa, mihin levitän ohuen pyyhkeeni. Oma aamuhetki on minulle todella tärkeä henkireikä niin arjessa kuin myös lomalla. Joogan jälkeen pulahdan kirkkaan sinisenä hohtavaan Välimereen ja lähden herättämään vielä autuaasti nukkuvia poikia. Ohjattuja aamutunteja jäin vähän kaipaamaan, niiden avulla voi omaa harjoitusta aina viedä vielä pidemmälle.\nOma aamuhetki on minulle todella tärkeä henkireikä niin arjessa kuin myös lomalla.\nHuoneemme on kompakti ja 2 lisävuodetta on pedattu juuri ja juuri 160 senttiselle sopiviin koloihin ja patjat ovat poikien mielestä liian kovat. Pojat nukkuvat siis reteästi parivuoteessa ja sohvalla ja minä lisävuoteessa omassa rauhassa. Blue Zone -alueella sijaitseva huone aukeaa suojaisalle atriumpihalle ja rakennuksestamme on alle 100 metriä lähimmälle uima-altaalle ja tavernaan ja vain 200 metriä rantaan. Hotellialue on todella laaja, joten ylempänä sijaitseviin pääravintolaan, vesipuistoon ja aktiviteettialtaalle kertyy enemmän matkaa.\nAamiaisella meinaan saada paniikkikohtauksen nähdessäni kymmenet lastenrattaat. Vauvoja, taaperoita ja syöttötuoleja tuntuu olevan ihan jokaisessa pöydässä ja aivan liian lyhyet yöunet sekä ison aamiaistilan hallitsemattomuus meinaa saada yliotteen. Onneksi meno rauhoittuu ensimmäisen aamun jälkeen ja löydämme terassilta rauhallisen vakiopöydän, jossa saamme nauttia aamiaista merimaisemaa ihaillen. Aamiainen on todella runsas ja monipuolinen. Parasta siinä ovat mielestäni tuoreet hedelmät ja appelsiinimehun puristuspiste, pojat antavat arvoa letuille, muroille ja nutellalle. Munakkaat, juustot ja salaatit maistuvat meille kaikille.\nVesipuisto, aktiviteetteja, snorklausta ja rentoa allaselämää\nHeti ensimmäisenä aamupäivänä menemme testaamaan hotellin omaa vesipuistoa. Kaikkiaan 5 erilaista liukua tarjoava vesipuisto jaksaa innostaa meidän 9, 10 ja 15-vuotiaita poikia muutaman tunnin ajan, pikkulapsille puisto tarjoaa enemmän vaihtoehtoja (lisäksi puistossa on yksi ”mutkaliuku”, johon pituusraja 120cm tarkoittaa olkapään korkeutta). Itse nautiskelen varjossa kylmää Frappe -kahvia ja aloitan ensimmäisen lomakirjan. Loppuviikon kaksi allasaluetta sekä kirkasvetinen ranta ovat meille mieluisammat kohteet. Tähän varmasti vaikuttaa myös todella kova tuuli, joka ei tunnu kovin miellyttävältä kiivetessä vesiliukumäkien torniin.\nAllasalueista ylempi on ns. aktiviteettiallas, jossa meno on välillä todella vauhdikasta ja meteli sen mukainen. Osallistumme viikon aikana aktiviteettialtaalla vesijumppaan, vesispinningiin ja perhekisailuun. Tarjolla on myös vesipalloa. Alueen keskellä sijaitsevasta Magic Radio -pisteestä sai lainata pelejä, pingismailoja ja palloja. Pääasiassa pojat kuitenkin keskittyivät riehumaan ja temmeltämään altaassa minun lukiessa kirjaa. Kaikilla altailla oli uimavalvojat ja puhallettavat vesilelut olivat sallittuja (paitsi tuulisina päivinä), altaasta löytyivät myös rentoutumiseen sopivat vesihierontasuihkut. Aktiviteettialtaalla on 2 erillistä allasta sekä katettu pikkulasten kahluuallas. Keskellä aluetta on raikkaita juomia tarjoileva baari, josta lapset saivat itsekin hakea haluamiaan juomia. Koska koko hotelli on all inclusive, ei mitään rannekkeita tarvittu ja suosikkijuomiksi nousivat punaiset ja siniset jäähilejuomat sekä pirtelöt.\nPääasiassa pojat kuitenkin keskittyivät riehumaan ja temmeltämään altaassa minun lukiessa kirjaa.\nToinen allasalue sijaitsee aivan huoneemme vieressä ja tarjoaa huomattavasti rauhallisemman ympäristön. Lomailu tällaisessa keskellä ei mitään sijaitsevassa all inclusive hotellissa vaatii aikamoista ”aivot narikkaan” asennetta. Se oli juuri nyt minulle ja pojille tarpeen. Koko hotelli on rakennettu vuonna 2015 keskelle peltoaluetta, joten tämä lomakohde sopii parhaiten silloin, kun haluaa nauttia ennen kaikkea hotellissa tapahtuvasta ohjelmasta.\nEnsimmäisen lomapäivän iltana lähden lenkille ja pääsen näkemään vähän ympäristöä. Karun luonnon keskellä risteilevät hiekkatiet tarjosivat lenkkeilyyn hyvät puitteet. Muina päivinä pääsin lenkille heti aamusta, löysin raunioita, kiipesin aitojen yli, näin eläimiä (kauriita, liskoja ja vuohia) ja ihmettelin luontoa. Sport trackerin kartan avulla suunnistaminen onnistui vaivatta.\nEi kertaakaan kauppaan tai kokkaamaan\nKolmen pojan äidille parasta tällaisessa lomailumuodossa on ruokailujen vaivattomuus. Ei tarvitse käydä kaupassa eikä kokata viikkoon. Kaikki saavat syödä itselleen mieluista ruokaa ja ruoka-ajoista ei tarvitse stressata. Buffet ravintolan tarjonta vaihteli päivittäin ja valikoimasta löytyi aina jokaiselle jotakin. Teini-ikäisten urheilijoiden kasvavat ruoka-annokset aiheuttavat lomallakin helposti stressin jos jatkuvasti täytyy miettiä seuraavan ravintolan etsimistä tai laskea lomabudjetissa jäljellä olevia euroja. Nyt kaikki oli hoidettu etukäteen.\nKonseptiin kuului ruokailu kahtena iltana hotellin ala carte ravintoloissa, joihin pitää tehdä erillinen pöytävaraus respan vieressä. Käytimme molemmat mahdollisuudet hyväksi ja erityisesti The Flavour -ravintola oli oikein kiva kokemus. Pukeuduimme vähän siistimmin ja saimme maistella viiden eri maan makuja pöytiin tarjoiltuna. Valitettavasti palvelu ei kummassakaan ala carte -ravintolassa tuonut kaivattua lisäarvoa pääravintolan rentoon ja ystävälliseen tarjoiluun. Jos aikaa olisi ollut, olisin ehdottomasti halunnut testata kilometrin päässä sijaitsevan Plimmirin sataman aidon kreikkalaisen kalaravintolan.\nVeneretkelle ja snorklaamaan\nEtukäteen olin ajatellut, että vuokraamme auton päiväksi tai pariksi kuten viimeksi Rodoksella käydessämme, mutta tällä kertaa huomasin, ettei meillä ollut sille ole tarvetta. Pojat nauttivat eniten rennosta hotellielämästä, futaajamme pääsi päivittäin treenaamaan ja minä ehdin liikkua ja lukea kaksi kokonaista kirjaa (Jojo Moyes: Ole niin kiltti, älä rakasta häntä 3.5/5 sekä Eve Hietamies: Hammaskeiju 4.5/5). Perjantailähdöllä perilläoloaikaa oli kaikkiaan vain 6 päivää, joista yhtenä teimme veneretken Plimmirin satamasta. Retken järjesti hotellilla operoiva sukellusyritys DiveMed ja voin lämpimästi suositella kapteeni Safan lasipohjaveneellä tehtävää puolipäiväretkeä (aikuiset 40€, lapset 20€). Järjestäjän puolesta tarjottiin märkäpuvut, snorkkelit ja räpylät kaikille ja tunnelma oli mukava. Saman yrityksen veneretkellä pääsee myös Lindokseen, jossa me kävimme temppelin raunioita ihmettelemässä kaksi vuotta sitten. Hotellilta saa tilattua eväspussin mukaan, mutta voileivät kannattaa tehdä itse, sillä eväspussissa oli vain hedelmiä, kakkua ja limua.\nTouhua ja tekemistä koko viikoksi\nOhjelmaa TUI Magic Life hotellissa todellakin riittää perinteisten vesijumppien, kuntosalien ja tennistuntien ohella myös mm. Spinningiä, zumbaa, trampoliinihyppelyä, jousiammuntaa, rantalentopalloa ja nyrkkeilyä. Aikuisten aktiviteettien ikäraja on 16 vuotta, mutta teineille 13-16, lapsille 7-12 vuotta ja pikkulapsille 3-6 vuotta on omat ohjelmansa ja aikansa aktiviteeteissa (yleensä 1 aktiviteetti noin 1 kerran viikossa). Itse testasin joogaa, zumbaa (joka oli korvattu kuntopiirillä), vesijumppaa, vesispinningiä, maastopyöräilyä (27 km lenkki) ja perhefudista. Teinimme kävi päivittäisen fudiksen lisäksi nyrkkeilyssä (maastopyöräily oli pettymykseksemme peruttu vähäisen osallistujamäärän takia) ja juniorimme kokeili jousiammuntaa. Kannattaa ladata jo ennakkoon TUI Magic Life sovellus puhelimeen, niin pääsee tutustumaan tarjontaan ja suunnittelemaan viikon aikatauluja yhdessä lasten kanssa. Pienoinen pettymys oli vesiaktiviteettien hinnoittelu. Ainoastaan melonta kuului oikeasti pakettiin ja sitä emme ehtineet kokeilemaan kovan tuulen takia. Vesihiihto, purjehdus, surffaus ja muut vesiaktiviteetit olivat maksullisia ja kustannukset olisivat nousseet satoihin euroihin, joten emme edes harkinneet niiden kokeilemista. Sen sijaan hierontaan hotellin spassa satsasin sekä itseni, että 16-vuotiaamme kohdalla. Se oli ansaittu luksus meille molemmille.\njotenkin vierastan ajatusta, että lapset ulkoistettaisiin johonkin ohjelmaan koko päiväksi\nPikkupojille olisi ollut tosi paljon enemmänkin ohjattua tarjontaa, mutta jotenkin vierastan ajatusta, että lapset ulkoistettaisiin johonkin ohjelmaan koko päiväksi. Heillä oli seuraa toisistaan altaalla, kavereitakin löytyi ja kerrankin oli mahdollisuus itsekin heittäytyä snorklaamaan rannalla tai heittelemään voltteja altaalla. Tosi kivoja ovat mielestäni myös ohjatut koko perheen yhteiset aktiviteetit ja mm. perhefudista olisimme mielellään pelanneet vaikka päivittäin, nyt kutakin lajia oli käytännössä yhden kerran viikon aikana. Lasten ja nuorten ohjelmiin olisi kannattanut rekisteröityä erikseen heti ekana aamuna klo 9.45 Wonder Barissa, mutta meidän lapset menivät suoraan valitsemiinsa ohjelmiin. Rekisteröitymisen yhteydessä olisi kuitenkin saanut tietoa päivän tarkemmasta ohjelmasta ja kuulin, että esimerkiksi tyttöjen spa ilta oli ollut aivan ihana kokemus. Pienempien lasten kohdalla kannattaa huomioida, että tässä hotellissa henkilökunta on pääosin englannin ja saksankielistä, ainakaan meidän lomamme aikana en tavannut yhtään suomenkielistä ohjaajaa.\nLoma voi olla onnistunut vaikka matkailu jäisikin vähemmälle\nItse poistuin hotellilta viikon aikana vain aamulenkeille sekä veneretkelle ja yhdelle maastopyöräretkelle, joten kosketus paikalliseen elämään jäi tällä kertaa täysin puuttuman. Vaikka varsinaisena matkakokemuksena en tätä reissua muistelekaan, oli tämä juuri nyt loistava tapa lomailla yhdessä kolmen pojan kanssa. Saimme olla yhdessä, nauttia lämmöstä, liikkua riittävästi ja lepoakin kertyi kiitettävästi.\nTämän lomasen voimin jaksamme kärsivällisesti odottaa seuraavaa aurinkoista kesäpäivää täällä Suomessa ja kepeät kesävaatteetkin saivat käyttöä. Meidän kesä kuluu tänä vuonna mökinrakennuspuuhissa. Pääset seuraamaan projektiamme Instagramissa @kesälahti_project.\nJos kiinnostuit kohteesta löydät lisää tietoa hotellista täältä\nTietoa Rodoksesta täältä\nMagic Life -konseptin esittely\nTUIn Kreikan tarjonta\nAiempi postaus lomaodotuksistamme löytyy täältä.\nLapsiperheen matkakäsikirjan Kreikan vinkit\nJos vuokraat auton, voit myös kokeilla aiemmat retkivinkkimme Rodoksella: Lindos, Rodoksen kaupunki, Vesipuisto.\nTUI Magic Life Plimmirin plussat\nMonipuolinen ruokatarjonta buffetissa\nTuorepuristettu appelsiinimehu aamiaisella\nErillinen aktiviteettiallas ja rentoutumisallas\nCoffee House ja pingispöytä sisällä ilmastoidussa tilassa\nJoustava lounas Tavernassa\nMahdollisuus hakeutua istumaan aamiaisella ja illallisella rauhallisemmalle terassille\nKiva ranta ja kirkas vesi, jossa näkyi kaloja\nReply\tmessinki tiskiallas joulukuu 24, 2020 at 03:57\nOle hyvä ja kirjoita useammin, koska rakastan todella blogisivusi. Kiitos!


Ranska ja Saksa haluavat kehittää yhdessä seuraavan sukupolven suihkuhävittäjän – UUTISET\nBRYSSEL Saksa ja Ranska aikovat yhdistää voimansa seuraavan sukupolven hävittäjälentokoneen kehittämiseksi. Maiden hallitukset allekirjoittivat tapaamisessaan Pariisissa asiakirjan, jonka mukaan yhteishankkeen toteuttamissuunnitelma on tarkoitus saada valmiiksi vuoden 2018 puoliväliin mennessä.\n– Vahvistan, että tämä hanke on vallankumouksellinen, mutta emme pelkää vallankumouksia kunhan niitä tehdään rauhanomaisesti, rakentavasti ja pitkällä tähtäimellä, sanoi Ranskan presidentti Emmanuel Macron.\nSopimuksen mukaan uusilla koneilla korvataan aikanaan Ranskan Dassault Rafale- ja Saksan Eurofighter Typhoon-hävittäjäkoneet. Kehitettävä lentokone on ns. seuraavan sukupolven hävittäjä, jonka on ilmeisesti tarkoitus kyetä kilpailemaan amerikkalaisten F-22 ja F-35-koneiden kanssa.\nSekä Rafale että Typhoon ovat ehdolla Suomen käyttämien Hornet-hävittäjien seuraajaksi. Ranska oli alunperin mukana myös Typhoonin kehittämisessä, mutta irrottautui hankkeesta ja päätyi lopulta rakentamaan oman koneensa.\nSopimuksen mukaan Ranska ja Saksa aikovat tehdä yhteistyötä myös Tiger-taisteluhelikopterin seuraavan version ja uusien ohjusten kehittämisessä. Ranska liittyy mukaan Saksan johtamaan hankkeeseen, jossa kehitellään eurooppalaista miehittämätöntä sotilasilma-alusta eli lennokkia.\n« Nobel-palkittu Liu Xiaobo on kuollut\nLiu Xiaobo oli Kiinan demokratialiikkeen voimahahmo, mutta hänen työnsä jäi kesken »


JYX - Kirjoitettu paikka on ääretön : miten kirjoittaminen sekä luo paikkoja että syntyy elinympäristöstämme\nKirjoitettu paikka on ääretön : miten kirjoittaminen sekä luo paikkoja että syntyy elinympäristöstämme\nKaunokirjallinen teos voi kuvata monenlaisia paikkoja monin eri keinoin. Lukija lukee valitsemaansa teosta omassa sen hetkisessä paikassaan ja hänelle muodostuu tekstin kautta mielikuva jonkinlaisesta ympäristöstä. Henkilö, joka kirjoittaa, on samanaikaisesti sekä todellisessa kirjoituspaikassa että luomansa tekstin sisäisessä maailmassa oman mielensä kautta. Tekstit sekä luovat paikkoja että syntyvät omasta elinympäristöstämme. Jokaisella on oma henkilökohtainen paikkahistoriansa. Lukeminen voi auttaa havainnoimaan esimerkiksi omaa asuinpaikkaansa eri näkökulmista. Kun kirjoittaa erilaisia tekstejä, sekä omaelämäkerrallisia että fiktiotakin, voi samalla kirjoittaa uusiksi oman elämänsä paikkoja. Lukija ja kirjoittaja voivat luoda aktiivisesti omaa suhdettaan elinympäristöihinsä. Pro gradussani pohdin, miten kirjallisuus ja kirjoittaminen voivat yhdessä vaikuttaa paikan kokemukseen. Kysymyksinäni ovat: Miten erilaiset paikat vaikuttavat kirjoittamiseen? Miten kirjoittaminen muuttaa paikkoja? Miten kaunokirjallisuus vaikuttaa paikkojen kokemukseen sekä niistä kirjoittamiseen? Kohteenani ovat ne julkiset, avoimet tilat, joissa elämme. Niissä kohtaavat sekä yksityinen että yhteinen merkitysten muodostuminen. Pro gradussani pääpaino on kirjoittamisessa. Se kulkee punaisena lankana lävitse koko työn. Esimerkkeinä toimivat oman paikan hahmottaminen luetun kirjallisuuden pohjalta, paikkapäiväkirja sekä inspiraatioretket. Humanistinen maantiede, omaelämäkerrallisuus, merkitysten muodostuminen, ajan ja muistamisen ulottuvuudet sekä aistien kautta läsnä oleminen ja elinympäristönsä kokeminen ovat alueita, joiden kautta kirjoittamista ja paikkaa voidaan lähestyä. Gaston Bachelardin Tilan poetiikka toimii yhtenä taustamateriaalina, kun lähestyn paikkojen sisäkkäisyyksiä ja talon kuvan merkitystä sekä unelmoinnin roolia tässä kokonaisuudessa. Kaunokirjallisuudesta erityisesti Pasi Ilmari Jääskeläisen Harjukaupungin salakäytävät on esimerkkinä siitä, miten paikan voi nähdä uudella tavalla lukemisen kautta. Kirjoittaminen ja lukeminen yhdessä osoittavat, miten ihminen voi kielen kautta vaikuttaa omaan kokemukseensa elinympäristöstään. Siten ennen tyhjäksi koetusta tilasta voi muodostua paikka, jonka on itse sanallistanut. ...\nMiten kirjoittaminen sekä luo paikkoja että syntyy elinympäristöstämme\nPro gradu -tutkielman taiteellinen osa : Äänet seiniemme takana. http://urn.fi/URN:NBN:fi:jyu-201508282769\nJääskeläinen, Pasi Ilmari kirjoittaminen lukeminen kirjallisuus luova kirjoittaminen tila paikka elinympäristö miljöökuvaus omaelämäkerrallisuus humanistinen maantiede aistit kokeminen merkitykset\nHenkilökohtaisten muistojen merkitys ja käyttö luovassa kirjoittamisessa : kun orava kaivoon hyppäsi \nSaarelainen-Sahlman, Maarit (2011)\nPro gradu -työ tutkii henkilökohtaisten muistojen merkitystä ja käyttöä luovassa kirjoittamisessa. Se tarkastelee eri näkökulmista luovan työn ja ennen muuta kirjoittamisen virikkeitä. Työssä käsitellään myös eri aistien ...\nYleisavain tulkintojen moniin oviin : otsikot lukijan ja tekijöiden tulkitsemina periteksteinä Pasi Ilmari Jääskeläisen tuotannossa \nKukkonen, Noora (2015)\nTutkielma keskittyy teosten nimiin periteksteinä eli lukemista ohjaavina aputeksteinä katsoen niitä koelukijan, kirjailijan ja kustannustoimittajan näkökulmista. Tutkielman tavoite on selvittää tapoja, joilla eri toimijat ...\nLukiolaisten sanoja sisäiselle lapselle : puhefunktiot ja niiden vuorovaikutukselliset merkitykset dialogisesti rakentuvissa identiteeteissä \nAuvinen, Elisa (2016)\nNykyisen koulukulttuurin ihanteisiin kuuluvat opiskelijoiden monipuolinen tukeminen sekä avoin dialogi, jossa tunnustetaan subjektiivisen merkityksenannon tärkeys. Tutkielmani keskittyy äidinkielessä ja kirjallisuudessa ...


Täällä on ihminen välissä!: Av-kääntäjät ja lain koura\nAv-kääntäjät ja lain koura\nAv-käännösalan myllerrys sekä työehtosopimusta vailla olevien kääntäjien epävarmat ja kohtuuttomat työolot ovat aiheuttaneet alalla paljon huolta. On mietitty keinoja, joilla vaikuttaa toimeksiantajien neuvotteluhalukkuuteen, ja on yritetty valistaa alalle tulijoita sen sudenkuopista. Mutta miten ne sudenkuopat ovat päässeet syntymään, ja miksi ne ovat yhä olemassa? Mikä merkitys lainsäädännöllä on freelancer-kääntäjän asemalle?\nOikeustieteen maisteri Ilkka Salama teki opinnäytetyönsä freelancereiden oikeudellisesta asemasta. Pro graduaan ”Freelancer – vapaa taiteilija vai nykyajan torppari?” varten hän keräsi lähes kahdeltasadalta freelancer-kääntäjältä ja -toimittajalta tietoa, kokemuksia ja näkemyksiä freelancerin asemasta työelämässä. Työn varsinainen sisältö ovat kuitenkin Salaman selvitykset siitä, millä tavoin lainsäädännön heikkoudet edesauttavat freelancerien aseman polkemista. Niitä ovat muun muassa mahdollisuus yrittäjäksi pakottamiseen, epäselvät ja kehäpäätelmän kaltaiset työntekijän ja yrittäjän määritelmät sekä heikomman suojelun kehno toteutuminen elinkeinotoiminnassa. Johtopäätöksissään Salama esittää myös säädösehdotuksia, joilla ongelmat olisivat hänen mukaansa ratkaistavissa.\nIlkka Salama, mikä sai sinut tarttumaan opinnäytetyössäsi freelancerien asemaan?\n- Toimin 1990-luvulla useita vuosia freelancekääntäjänä ja 2000-luvun alussa osa-aikaisesti myös freelancetoimittajana ja sain omakohtaisesti kokea freelancerin tulojen epävarmuuden, heikon neuvotteluaseman ja olemattoman irtisanomissuojan sekä työntekijän ja yrittäjän välisen hetteikön toimeentuloturvassa.\nMillaista henkilökohtaista kokemusta sinulla on käännösalalta? Oletko itse tehnyt av-käännöstöitä?\n- Olen suomentanut Aku Ankka -sarjakuvia ja lastenkirjoja sekä aikuisten ja nuorten tietokirjoja. Av-käännöksiä en ole ikinä itse tehnyt, mutta (nyttemmin ex-)vaimoni kokeili niitä ja sai huomata kantapään kautta, kuinka huonosti niistä maksetaan.\nMikä vei sinut lukemaan oikeustiedettä?\n- En halunnut jäädä freelancekääntäjäksi, koska kaipasin sosiaalisempaa työympäristöä. Eksyin 1990-luvun lopulla mainosalalle, mutta siellä minulle selvisi hyvin pian, että ko. alalla taloustaantumia käytetään häikäilemättä henkilöstön nuorennusleikkausten tekemiseen. Aloin miettiä, kuinka voisin työllistää itseni kannattavasti niin pitkään kuin haluaisin. Sekä minä että vaimoni päätimme pyrkiä oikikseen, ja myös molemmat pääsimme sinne.\nMiltä tuntui vaihtaa näkökulmaa ja tarkastella asiaa oikeustieteen näkökulmasta?\n- En vaihtanut näkökulmaa. Tajusin alusta alkaen, että ongelma on lainsäädännöllinen. Lähdin takavuosina mukaan politiikkaan tehdäkseni asian hyväksi jotakin, mutta freelancerkysymys ei kiinnostanut ketään tapaamaani ns. silmäätekevää.\nMiten tiivistäisit freelancerien heikon aseman ydinongelman?\n- Toimittajien ja kääntäjien aloille kouluttautuu ja koulutetaan liikaa väkeä, eivätkä ko. ammatit ole suljettuja, ts. kuka tahansa, joka osaa kirjoittaa tai kääntää, voi sitä tehdä, eivätkä työn teettäjät kysele tutkintojen perään, jos homma jotenkuten sujuu. Toisin on nykyisellä alallani: jollei ole OTK tai OTM, ei voi astua oikeussaliin avustajana tai asiamiehenä eikä saa valtion virkaa. Kun työvoiman tarjonta ylittää kysynnän, hintoja poljetaan. Tällaisessa tilanteessa työn suorittajia tulisi suojella lainsäädännöllisin keinoin, mutta näin ei tapahdu.\nMiten luonnehtisit yleisesti ottaen freelancereille lähettämäsi kyselytutkimuksen tuloksia? Oliko seassa yllätyksiä?\n- Yllättävintä ja hämmentävintä kyselyn vastauksissa oli niiden ristiriitaisuus: hirveän monilla oli ikävää sanottavaa ja jopa raivoisia kommentteja freelancereiden olosuhteista, mutta suurin osa kuitenkin halusi pysyä freelancereina. Minä en ikinä halunnut; päädyin freelanceriksi, koska työsuhteisia paikkoja ei ollut tarjolla.\nOnko lopputyölläsi ollut jo joitakin konkreettisia seurauksia? Onko esim. jokin poliittinen taho tai median edustaja innostunut asiasta?\n- En ole ainakaan itse tehnyt mitään tällaista havaintoa.\nMitä av-kääntäjät voisivat oikeustieteen näkökulmasta itse tehdä tilanteen parantamiseksi?\n- Av-kääntäjien työoikeudellinen status pitäisi saada selkiytettyä. SJL:hän vei Broadcast Text -casen viime keväänä työneuvostoon. Mitähän sille asialle kuuluu? En ole tullut seuranneeksi tilannetta.\nMillaista tulevaisuutta ennustat freelancereille?\n- Pelkäänpä, että tulevaisuus ei näytä kovinkaan hyvältä, paitsi jos kansanedustajat heräävät toden teolla nykyaikaan ja tajuavat, ettei itsensä työllistäjien ongelmia voi enää lakaista maton alle.\nTeksti: Laura Vierimaa\nIlkka Salaman pro gradu (pdf)\nLähettänyt U klo 8.30\nTunnisteet: freelancer, Ilkka Salama, lainsäädäntö, pakkoyrittäjyys, tutkimus, työehtosopimus\nU 14. marraskuuta 2011 klo 14.18\n"Yllättävintä ja hämmentävintä kyselyn vastauksissa oli niiden ristiriitaisuus: hirveän monilla oli ikävää sanottavaa ja jopa raivoisia kommentteja freelancereiden olosuhteista, mutta suurin osa kuitenkin halusi pysyä freelancereina."\nJoillakin saattaa mennä sekaisin käsitteet freelancer ja yrittäjä. Freelancer voi olla myös olematta yrittäjä, vrt. Maikkarin ja Ylen freelance-kääntäjät, jotka ovat kuitenkin työsuhteessa. Tämä malli olisi hyvä myös itsenäisille av-käännöstoimistoille.\nMia S 14. marraskuuta 2011 klo 14.39\nHyvä Ilkka ja hyvä Laura! Eikö tätä blogitekstiä kannattaisi levittää kansanedustajille ja kysyä, mitä he aikovat tehdä asialle? Ja kannattaisiko tämä tehdä yhteisellä viestillä esim. puolueiden puheenjohtajille ja perään liuta allekirjoituksia?\nOikeudellisen puolen lisäksi kannattaa edelleen muistaa, että jos vain on mahdollista kieltäytyä/vähentää pienillä palkkioilla työskentelyä, niin se vähintäänkin vaikeuttaa toimeksiantajien tilannetta.


Hirvisaari sanoo hyllyttämisensä olleen "paras ratkaisu" - Politiikka | HS.fi\nHirvisaari sanoo hyllyttämisensä olleen "paras ratkaisu"\nPerussuomalaisten eduskuntaryhmä on erottanut kansanedustaja James Hirvisaaren luottamuspulan vuoksi 15. syyskuuta 2012 saakka. Päätös oli yksimielinen.\nJulkaistu: 17.4.2012 16:34 , Päivitetty: 17.4.2012 18:32\nPerussuomalaisten eduskuntaryhmä on erottanut kansanedustaja James Hirvisaaren määräajaksi luottamuspulan vuoksi. Erotus kestää 15. syyskuuta asti. Puoluejohtaja Timo Soini kertoo, että eduskuntaryhmä teki päätöksensä yksimielisesti. Soinin mukaan Hirvisaari hyväksyy päätöksen.


Sony A7R IVa | Foto Monza\nEtusivu / Kauppa / Kamerat / Järjestelmäkamerat / Sony A7R IVa\nTuotetunnus (SKU): ILCE7RM4AB.CEC Osastot: Järjestelmäkamerat, Kamerat, Sony järjestelmäkamerat Avainsanat tuotteelle ILCE7RM4AB.CEC, järjestelmäkamera, sony, Sony A7R IVa\nMaksa osissa 0% korolla alk. 334 € / kk | Lue lisää\nSony A7R IVa määrä\nperillä arv. tiistaina - keskiviikkona\nAmmattilaiskamera markkinoiden suorituskykyisimmällä kennolla\nUudistettu 61 megapixelin sensorin ja Bionz X suoritin\n15 aukkoa dynamiikkaa\n5.76 megapixelin etsin (vanha 3.69 mpx)\nAPS-C cropmoodi (telejatke!) 26.2 megapixelillä\n567 phase-detect AF-pistettä 74% kennon alalta / 100% APS-C (325 AF-pistettä)\nMolemmat muistikorttipaikat ovat vihdoin UHS-II\nUudistettu 5-akselin kuvanvakaaja (5.5 aukkoa)\nOversamplattu 4K video S-log2 ja HDR\nKoko 128.9 x 96.4 x 77.5 mm\nWelcome to the alpha kampanja\nKun rekisteröit tämän rungon ostoksen jälkeen, saat 3 x 100€ etusetelin objektiivien ostoon.\nHyvitys maksetaan tilille objektiivin oston jälkeen.\nTarkemmat tiedot ja ehdot löydät: https://www.sony.fi/promo/welcome-to-alpha\nNäytönsuojat, Puhdistus ja näytönsuojat kameroihin\nKameratarvikkeet, Laturit akuille, Sony kameroiden laturit\nSony NPAMQZ1K Multi Battery Adapter\nSony A7R IVa – Megapixelit strikes back! With a vengeance\nSony A7R IVa ottaa haltuun kinokennoisten megapixelivaltikan uutuudellaan, jonka tämä päivitetty a malli hioo rosoisuudet vielä pois. Viimeisestä päivityksestä onkin aikaa (Sony A7R II), joten todellista kehitystä on kerennyt tapahtua. Uutuudessa on hurjat 61.0 megapikseliä, ja se ottaa kuvia 10kpl jokaiselle sekunnille, kunnes puskuri menee solmuun 63 kuvan jälkeen. Jos megapixeleiden määrä ei harmita, on vaikea keksiä mihin kuvaukseen A7R IV ei sopisi? Se on lähes täydellinen kamera action-, maisema-, arkkitehtuuri-, astro- ja potrettikuvauksiin, noh siinähän ne kaikki melkein tulivatkin. Avataan äskeistä hiukan, eli äärettömän nopea automaattitarkennus ja sarjakuvausnopeus yhdistettynä todella isoon kroppivaraan tekee tästä loistavan luonto-, lintu ja urheilukuvaajan kameran. Mahdollisuus käyttää vielä 1.5x kroppikerrointa on kuin ilmainen telejatke, megapixeleitä jää jäljelle tällöin 26,2.\nPotretti, astro ja maisemakuvaajat arvostavat markkinoiden laajinta dynamiikkaa ja varmasti myös niitä kuuluisia megapixeleitä. Veden alle Sony A7R IV ei sovellu, ainakaan ilman koteloa vaikka sääsuojaus onkin uudistettu vastamaan Canonin ja Nikonin ammattirunkoja. Uutta ja parempaa sääsuojausta vastaamaan on myös tehty uudistettu Sony VG-C4EM akkukahva, joka parantaa pystykuvausergonomiaa ja tuplaa akkukapasiteetin.\nSony A7r IVa vs IV\n3.0″ 2.36m takanäyttö\nEi logoa takanäytön alla\nSony A7r IVa kokemuksia\nKamera on päässyt monien ammattilaisten ykköskameraksi nopeasti ja suosittelemme vilkaisemaan päivitetyt (03.11.2020) Youtube videot aiheesta. Yleisesti kameraa pidetään (yhä) erinomaisena ja yhtenä parhaista studio, potretti ja maisemakuvaajan kameroista. Esimerkkinä Jared Polin laittaa Nikonit naulaa ja vaihtoi Sonyyn A7R IV myötä. Hän oli kuitenkin yksi Youtuben fanaattisimmista Nikon faneista. Samoin Matt Granger (That Nikon Guy) kuvailee tänä päivänä aktiivisesti Sonyn kalustolla.\nSony A7R iva vs A7R iii tärkeimmät muutokset\n61 Megapixelin taustavalaistukenno vs A7R III:sen 42.2 megapixeliä\nErittäin tarkka 5.76 miljoonan pikselin etsin verrattuna vanhaan 3.69mpix. Myös päivitystaajuus on tuplaantunut 120 kuvaan sekunnissa\nLaajennetut tarkennuspisteet yltävät nyt lähemmäs reunoja ja tarjoavat 567 tarkennuspistettä (A7R III – 399)\nSony A9:stä lainattu AI-tarkennus on äärimmäisen luotettava seuraamaan kohteita. A7R IV:ssä se on nyt myös videossa.\nHuomattavasti suurempi puskuri ottaen huomioon kuvien koon\nSuuren megapixelin kenno mahdollistaa 26.2 megapikselin kroppimoodin (ilmainen telejatke)\nHuikea 240.8 megapixelin pixelshiftmode\nUudistunut sääsuojaus on vihdoin kilpailijoiden tasolla\nParempi ergonomia sekä suuremmat ja miellyttävämmät nappulat\n2x UHS-II muistikorttipaikat vs A7R III 1x UHS-I ja 1x UHS-II\n61 Mpix kenno – BIONZ X™ image processor\nTiesitkö jo että tässä kamerassa on 61 megapixeliä? Kyllä! Sonyn itse suunnittelema kenno tuottaa huippuluokan 15-aukon dynamiikan, 61 megapixelin tarkkuudella. Ja koska tämähän ei jollekkin varmasti riitä, on mukana myös “pixel shift multi shooting” sanahirviö joka läväyttää tauluun 963 megapixelin verran dataa, joka joskin pienennetään säälittäväksi 240 megapixelin kuvaksi. Mutta kyllä siitäkin kymppikuvan printtaa. Tässä tilassa kennoa liikutetaan vakaajan avulla 16 eri “asentoon” ja kaikista kuvista sitten muodostetaan yksi tiedosto. Koska Lightroom yskii jo 24 megapixelin tiedostoilla, kannattaa kokeilla Capture Onea ennen kuin importtaat tälläisen filun Aboden syövereihin. Knoppitietona Capture One on Sony käyttäjille ilmainen, winkwink.\nUuden sensorin myötä paranevat myös automaattitarkennus stilleissä ja videossa. Realtime AF on jo tuttu aikaisemmista malleista, nyt se kuitenkin liimautuu entistä ärhäkämmin niin ihmisten kuin elukoidenkin silmiin. Ja nyt se toimii myös videossa, toistaiseksi Sonyn ainoana kamerana. 567 pisteinen (phase-detection) automaattitarkennus kattaa 74% kinokennon pinta-alasta ja 100% APS-C moodissa (325 phase-detection pistettä). Video-ominaisuuksissa tärkeimpinä uudistuksina lienee yllämainittu Realtime AF, mutta myös muita uudistuksia löytyy. Video ylisamplataan 6K materiaalista 4K muotoon ja mukana on tutut S-log2/3 ja HDR video.\nSony A7R IVa muut uudistukset ja ominaisuudet\nMyös runkoa on uudistettu verrattuna Sony A7R III:seen. Ei niin suuria, mutta kaivattuja uudistuksia. Uusi Sony “kuningasluokan” etsin, hurjalla 5.76 megapixelin tarkkuudella. Voi olla ettei näyttöä viitsi juurikaan katsella kun on tuon läpi vilkaissut. Lisäksi kahva on jälleen käynyt läpi yhden roinakuurin ja on hiukan pulskempi / parempi otteeltaan. Tosin näyttää että runko on yhä saman korkuinen kuin vanhatkin rungot, joten oikeasti hyvää otetta kaipaavat joutuvat ostamaan Sonyn GP-X1EM lisäkahvan. Runko on myös nyt paremmin sää- ja kosteussuojattu kestämään esimerkiksi Joel Forsmanin villejä kuvausmatkoja. Enää ei tarvitse käydä keskusteluita riittääkö Sonyn sääsuojaus tai onko siinä vastusta Canoniin tai Nikoniin. Jos vanhalla rungolla pärjäsi jo hyvin ja Sony ei ees maininnut mitään suojauksista, on se nyt varmasti Sony A7R IV kanssa oikeasti hyvällä tasolla. Tätä ominaisuutta on kuvaajien puolelta toivottu pidemmän aikaa, ja se on varmasti tehty kunnolla. Sääsuojausta edistää myös uudistettu Sony VG-C4EM akkukahva, joka on samalla tasolla muun suojauksen kanssa.\nAkkuna toimii sama Sony NP-FZ100, joka on erittäin hyväksi todettu, ja on markkinoiden parhaita akkuja. Kummallista kyllä Sony A7R IV kestää myös akultaan pidempään kuin vanhempi malli. Toinenkin muistikorttipaikka on nyt UHS-II (VIHDOIN!). Joten voit kirjoittaa molemmille korteille RAW kuvia ilman että kamera hidastuu hitaamman paikan vuoksi. Kuvanvakaajaa on myös optimoitu ja sen pitäisi nyt vakauttaa 5,5 aukon verran. Vanha kuvanvakaaja ei ollut kyllä lähelläkään Olympuksen huippuvakaajia, mutta sekin ajoi hyvin asiansa joten tämä uudistus ei liene tärkeimmästä päästä. Pixel Shiftin kanssa on turha odottaa tämän toimivan, niitä 240 megapixeliä ei huijata ihan helpolla.\nLisätietoa Sony A7r IV kamerasta Sonyn sivuilta\nSony Alpha A7R IVa runko\nSony NP-FZ100 akku (2280mAh)\nUSB Type-C kaapeli\nSony A7RIV Review | Real World Review | Wedding Photography with Samples\nKirjoita ensimmäinen arvio tuotteelle “Sony A7R IVa” Peruuta vastaus\nHähnel HL-IQM51 ( Sony NP-FM50 )\n2599.00 € 2095.97 € alv0%


Ympäristöministerin vastaus ongelmaan: Valkoposkihanhia voi hävittää poikkeusluvalla - Kotimaa - Uutiset - MTV.fi\nJulkaistu 13.08.2014 16:49\nUimarantoja ja puistoja ulosteillaan sotkevia valkoposkihanhia voi tappaa tai häiritä vain poikkeusluvalla, linjaa ympäristöministeri Ville Niinistö (vihr.). Niinistö sanoo vastauksessaan kansanedustaja Antti Kaikkosen (kesk.) kirjalliseen kysymykseen, että valkoposkihanhen rauhoituksesta voidaan poiketa tapauskohtaisesti. Tällöin punnitaan, onko ongelman ehkäisyyn muita tyydyttäviä ratkaisuja, onko ulosteisiin liittyvien terveysriskien torjuminen kansanterveyden kannalta tarpeellista tai aiheutuuko esimerkiksi viljelmille vakavaa haittaa. Niinistön mukaan hanhien häirintään on annettu muutamia poikkeuslupia. Tappamiseen niitä on toistaiseksi annettu vain lentokentille lentoturvallisuuden varmistamiseksi. Mainos (uutinen jatkuu alla)\nKaikkonen arvioi, ettei ministeriössä ei haluta puuttua ongelmaan. – Luultavasti jatkossa haitat vain lisääntyvät. Harmin paikka. Suomen ympäristökeskuksen mukaan Suomen valkoposkihanhikanta oli viime syksyn laskennassa noin 22 000 yksilöä. MTV UUTISET - STT\nHirvenkaatolupia hieman enemmän kuin viime vuonna


�nnestys: Kuka seuraava vonkale? [Arkisto] - Jatkoajan keskustelupalsta\nJatkoajan keskustelupalsta > Vapaa keskustelu > Vapaa keskustelu > Kierr�tyskeskus > �nnestys: Kuka seuraava vonkale?\nView Full Version : �nnestys: Kuka seuraava vonkale?\nJ.Pursey29.11.2001, 18:39��NESTYS KUKA ON PENAN SEURAAVA HANKINTA?\nDerby29.11.2001, 19:12Lopettakaa HIFK fanit, onko pakko avata Penaan tai HIFKiin liittyvi� ketjuja jatkuvasti!? Oletteko huomanneet ettei kaikki jatkoajassa k�vij�t ole HIFK faneja?\njiimo29.11.2001, 19:56Kun ��nestysten taso on todellakin painunut n�in alas, niin kyll� se ��nestysosasto olis toteutettavan arvoinen juttu. Enk� tarkoita pelk�st��n t�t� ��nestyst�.\nPihvi29.11.2001, 20:01Viestin l�hetti Derby Country Lopettakaa HIFK fanit, onko pakko avata Penaan tai HIFKiin liittyvi� ketjuja jatkuvasti!? Oletteko huomanneet ettei kaikki jatkoajassa k�vij�t ole HIFK faneja? Jos ei kiinnosta, �l� lue!\nPs. Penasta ei voi olla liikaa ketjuja..\nJ.Pursey29.11.2001, 20:58Oma kandidaattini on listalta unohtunut Uuge Kojola. Uuge pukee toden�k�isesti jo ensi torstaina petopaidan p��lleen. HIFK on ottanut traditioksi, sen ett� joka torstai esitell��n uusi vahvistus.\nUuge on se hankinta pohjois-amerikasta, ainakin juttujen mukaan Uuge on vaikuttanut siell� l�hikuukausina. Uuge ei varsinaisesti sy� HIFK:n pelaajabudjettia sill� Uugen diiliin kuuluu kausikortti (Uuge unohti neuvotteluissa, ett� sil on lehdist�kortti) ja joka p�iv� ilmainen ruoka ravintola Namaskaarissa. HIFK:n Tatun ja Eekan euroopan matkaan ei liittynyt HIFK:n pelaajahankinnat, vaan Pena oli maila-edustajana esittelem�ss� suomalaisia mailoja tsekkil�isille ja slovakialaisille j��kiekkoseuroille. M�lki�n teht�v�n� oli etsi� mahdollista elokuvaroolia Suomen Ron Jeremylle keski-euroopan mahtavilta elokuvamarkkinoilta.\nS�LLI 8529.11.2001, 21:02Koska J-P Seppo ei oo listalla, niin sitten se on Jari "Dontsa" Munck!\nsniper200129.11.2001, 21:04Taitaa se kyll� olla Roland "Ronaldo" Carlsson...\nDerby29.11.2001, 21:49Viestin l�hetti Pihvi Jos ei kiinnosta, �l� lue!\nPs. Penasta ei voi olla liikaa ketjuja.. No heti kun avaan sm-liiga tai vapaa keskustelu osion niin on pena aiheita palsta pullollaan, ei teist�k��n varmaan olis kiva jos t�nne kohta tulis otsikoita tyyliin: "Montako pistett� Jari J��skel�inen tekee 29.12 Ilves peliss�?" ja heti per��n "Onko v��rin ett� Jari J��skel�ist� ei aina p��stet� pelaamaan"\nnedomansky30.11.2001, 13:03Riihiranta toisi tarvittua pohjois-Amerikan kokemusta\nMulla on sille n�k�isstunttikin, jos se ei p��se joka matsiin\nsampio30.11.2001, 13:27No kyll�h�n t�m� on jo aika naurettavaa. Samaa mielt� Derby C:n kanssa, jotain rajaa t�h�n touhuun olisi saatava. Vaikka oma kulmaus puumapoikien faneille tai teemasivusto joka kuukaudelle, miss� penan hiuslis�kkeit� voisi k�yd� haukkumassa niin paljon kuin huvittaa. No joo, ei ehk� kuitenkaan. Mutta kai t�m� kertoo faneista jotain...\nTj30.11.2001, 13:32Lis�ksi Sham69:� on aikaisemminkin huomautettu jatkuvalla sy�t�ll� avatuista (turhista) ��nestyksist�. T�m� on viimeinen varoitus.\nTuolla Sm-liigapuolella on jo olemassa yksi ketju Hifkin uusista vahvistuksista. Pit�k�� spekulaatiot siin�.